تایرێڵ مالاسیا
تایرێڵ مالاسیا (لە دایکبووی ١٧ ئابی ١٩٩٩)یاریزانێکی پیشەگەری ھۆڵەندییە کە وەک بەریگکاری لای چەپ یاری دەکات بۆ یانەی پرێمییەر لیگ مانچێستەر یونایتد و ھەڵبژاردەی نیشتیمانی ھۆڵەندا.

لە ڕووەتەردام لەدایک بووە لە دایک و باوکێکی کواراچاوی و سوورینامی، مالاسیا چووە سیستەمی لاوانی فاینۆردی ھۆڵەندی لە تەمەنی نۆ ساڵیدا. یەکەم یاری پیشەگەری کرد لە یانەکە لە کانوونی یەکەمی ٢٠١٧، و جامی ھۆڵەندی بردەوە لە ٢٠١٨. لە ساڵی ٢٠٢٢ لە باشترین تیمی وەرزەکەدا بوو لە پاڵەوانێتی خولی کۆنفڕانسی ئەورووپا، لە دوای ئەوەی مەدالیای بەدەست ھێنا بە مەبەستی دووەم بوون لە پاڵەوانێتییەکە. دواتر لە ساڵەکەدا، پەیوەندی کرد بە یانەی مانجێستەر یونایتدەوە.

مالاسیا لاوێکی نێودەوڵەتی بوو بۆ ھۆڵەندا لە تیمەکانی ژێر-١٦ ساڵ و ژێر-٢١ ساڵ، پێش ئەوەی یەکەم یاری نێودەوڵەتی بۆ ھەڵبژاردەکەی ئەنجام بدات لە دژی مۆنتیگرۆ لە ئەیلولی ٢٠٢١.

یاریکردنی یانە

فاینۆرد 
مالاسیا لە ڕووەتەردام لەدایک بووە، و دواتر بەشدار بوو لە ئەکادیمیای لاوانی فاینۆرد لە تەمەنی نۆ ساڵیدا لە ٢٠٠٨. دواتر یەکەم گرێبەستی پیشەگەری کرد لەگەڵیاندا لە ٢ کانوونی یەکەمی ساڵی ٢٠١٥. یەکەم یاری پیشەگەری کە بەشدار بوو تێیدا کردی بۆ فاینۆرد لە بردنەوەی ٢–١ لە خولی یانە پاڵەوانەکانی ئەورووپا لە دژی یانەی ناپۆلی ئیتاڵی لە ڕێکەوتی ٦ کانوونی یەکەمی ساڵی ٢٠١٧، کە تێیدا بەشداری تەواوی یارییەکەی کرد و ٩٠ خولەک یاری کرد. مالاسیا یەکەم یاری خۆی لە خولی ھۆڵەندی پلە یەک (ئینگلیزی: Eredivisie) بۆ فاینۆرد لە یارییەکدا کە بە بەرامبەر بوون کۆتایی ھات ١–١ لە دژی یانەی ھێرێنڤین لە ڕێکەوتی ١٣ کانوونی یەکەمی ٢٠١٧. لە یاری کۆتایی جامی ھۆڵەندا ٢٠١٨ لەسەر کورسی یەدەگ بوو بەڵام بەشداری یارییەکەی نەکرد، کە تێیدا یانەی فاینۆرد توانی بە ئەنجامی ٣–٠ لە یانەی ئەی زێت ئەلکمار بباتەوە. لە ٢٥ مایسی ٢٠٢٢، بە شێوەی سەرەکی بەشداری کرد لە یاری کۆتایی خولی کۆنفڕانسی ئەورووپا کە یەکەم ساڵ بوو خولەکە ئەنجام بدرێت و لە بەرامبەر ڕۆما دۆڕا ١–٠ و یارییەکە لە شاری ئەلبانیا کرا. دواتر یەکێک بوو لەو پێنج یاریزانەی فاینۆرد کە ھەڵبژێردران لە باشترین پێکھاتەی وەرزەکە تایبەت بە کۆنفڕانس لیگی ئەورووپا.

مانچێستەر یونایتد 
لە ٥ حوزەیرانی ٢٠٢٢، مالاسیا گرێبەستێکی بۆ ماوەی ٤ ساڵ واژوو کرد لەگەڵ یانەی مانچێستەر یونایتدی ئینگلیزی کرد، لەگەڵ بژاردەی درێژکردنەوە بۆ ساڵێکی زیاتر، مانچێستەر یونایتد بڕی سەرەتایی ١٥€ ملیۆن یۆرۆ (واتە ١٣£ ملیۆن پاوەند)ی دا بە فاینۆرد، و لەگەڵ دوو ملیۆن یۆرۆ بە شێوەی زیاتر کە بەپێی ئاست و بەشداری یاریزانەکە دانراوە، تا بتوانن تایرێڵ مالاسیا بکەن بە یەکەم گرێبەست لەژێر سەرپەرشتی ڕاھێنەری ھۆڵەندی و پێشووی یانەی ئەیاکس ئەمستەردام ئێریک تێن ھاگ.

یارکردنی نێودەوڵەتی 
مالاسیا لە ھۆڵەندا لەدایک بووە، لە باوکێکی کواراساو و دایکێکی سوورینامی. مالاسیا لە ئاستی نێودەوڵەتی بۆ لاوان یاری کرد بۆ ھۆڵەندا لە ئاستەکانی خوار-١٦ ساڵ، خوار-١٧ ساڵ، خوار-١٨ ساڵ، خوار-٢٠ ساڵ و خوار-٢١ ساڵ. بۆ جامی زێڕینی کۆنکا کاف ٢٠٢١ بانگ کرا بۆ پێکھاتەی سەرەتایی ھەڵبژاردەی نیشتیمانی کواراچاو تا بەشداری بکات. لە ٢٧ ئابی ٢٠٢١، مالاسیا یەکەم بانگھێشتی پێگەیست لەلایەن ھەڵبژاردەی نیشتیمانی تۆپی پێی ھۆڵەندا بۆ یاریکردن لە دژی ھەڵبژاردەکانی نەرویج، مۆنیگرۆ و تورکیا لە پاڵاوتنەکانی جامی جیھانی فیفا٢٠٢٢ کە لە کۆتایی ساڵدا لە وڵات قەتەر ئەنجام دەدرێت. یەکەم یاری خۆی ئەنجامدا لە ٤ ئەیلوولی ٢٠٢١ لە یارییەکدا کە لە بەرامبەر ھەڵبژاردەی مۆنیگرۆ یاریان دەکرد.

ئامارەکانی ماوەی یاریکردن

یانە

نێودەوڵەتی

ڕێزلێنان 
فینۆرد
 جامی KNVB: ٢٠١٧
 جۆن کرۆیف Shield: ٢٠١٨
 پاڵەوانی دووەم لە خولی کۆنفڕانسی ئەورووپا: ٢٠٢١

تاکەکەسی
 تیمی وەرزی خولی ئەورووپا: ٢٠٢١

سەرچاوەکان 

یاریزانانی تۆپی پێی ھۆڵەندی
لەدایکبووانی ١٩٩٩
زیندووان
یاریزانانی تۆپی پێی دوور لە وڵاتی ھۆڵەندی
یاریزانانی تۆپی پێی دوور لە وڵات لە ئینگلستان
یاریزانانی جامی جیھانیی فیفای ٢٠٢٢
بەرگریکارانی تۆپی پێ
یاریزانانی یانەی تۆپی پێی مانچستەر یوونایتد
یاریزانانی پرێمیەرلیگ